**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 07.01.2024, ora 08.00 – 08.01.2024, ora 08.00**

1. ***SITUAŢIA HIDROMETEOROLOGICĂ***

**1. Situația și prognoza hidro pe râurile interioare şi Dunăre din 08.01.2024, ora 07.00**

**RÂURI**

**Debitele au fost în creştere** datorită precipitațiilor căzute în interval, cedării apei din stratul de zăpadă şi propagării, pe râurile din bazinele hidrografice: Târnave, Bârzava, Moravița, Caraş, Nera, Cerna, bazinele superioare şi mijlocii ale râurilor: Jiu, Olt, Vedea, Argeş, Ialomița, Trotuş, Putna, Rm. Sărat, Buzău, bazinul superior al Mureşului, pe unele râuri din Dobrogea şi doar prin propagare pe cursul superior al Prutului şi pe cursurile inferioare ale Barcăului şi Mureşului.

Pe celelalte râuri debitele au fost relativ staționare, exceptând râurile din bazinele hidrografice: Someş (exceptând Lăpuşul), Crasna, Crişuri, Arieş, Bega Veche, Bega, Timiş, bazinul superior al Barcăului şi cursul mijlociu al Mureşului, unde au fost în scădere.

Debitele se situează la valori în jurul și peste mediile multianuale lunare pe râurile din bazinele hidrografice: Vișeu, Iza, Tur, Someș, Crasna, Barcău, Crișuri, Mureș, Bega, Timiș, Bârzava, Caraș, Nera, Putna, bazinul superior și mijlociu al Bistriței și cursurile superioare ale Jiului, Oltului, Lotrului, Moldovei, Trotușului și Prutului. Pe celelalte râuri debitele se situează la valori cuprinse între 30-90% din normalele lunare, mai mici (sub 30%) pe râurile din bazinele hidrografice: Vedea, Bârlad, Tazlău, afluenții Prutului, afluenții din bazinul inferior al Jiului, unii afluenţi din bazinul inferior al Oltului, unii afluenţi din bazinul superior al Argeșului și pe unele râuri din Dobrogea.

Se situează **peste COTA DE ATENȚIE râul Tur la stația hidrometrică Micula (270+28) – jud. SM (sector îndiguit).**

**Debitele vor fi în creştere** datorită precipitațiilor în curs, celor prognozate, cedării apei din stratul de zăpadă şi propagării, pe râurile din bazinele hidrografice: Târnave, Jiu, Olt, Vedea, Argeş, Ialomița, Trotuş, Putna, Rm. Sărat, Buzău, bazinul superior al Mureşului, pe râurile din Dobrogea şi doar prin propagare pe cursul superior al Prutului şi pe cursurile inferioare ale Mureşului, Bârzavei, Moraviței, Caraşului, Nerei şi Cernei.

Pe celelalte râuri debitele vor fi relativ staționare, exceptând râurile din bazinele hidrografice: Someş (exceptând Lăpuşul), Crasna, Barcău, Crişuri, Arieş, Bega Veche, Bega, Timiş, cursurile superioare ale Bârzavei, Moraviței, Caraşului, Nerei, Cernei şi cursul mijlociu al Mureşului, unde vor fi în scădere.

Sunt posibile creșteri mai însemnate de niveluri și debite pe unele râuri mici din zonele de deal şi munte din centrul şi sudul țării, ca urmare a precipitațiilor prognozate și cedării apei din stratul de zăpadă.

Se va mai situa **peste COTA DE ATENȚIE, în scădere, râul Tur la stația hidrometrică Micula, jud. SM (sector îndiguit).**

**DUNĂRE**

**Debitul** la intrarea în ţară (secţiunea Baziaş) în intervalul 07.01.2024 – 08.01.2024 **a fost în scădere,** având valoareade **8800 m3/s**, peste media multianuală a lunii **ianuarie (4950 m3/s).**

În aval de Porţile de Fier debitele au fost în scădere pe sectorul Gruia – Calafat și în creștere pe sectorul Bechet – Tulcea.

**Debitul la intrarea în ţară (secţiunea Baziaş) va fi staţionar (8800 m3/s).**

În aval de Porţile de Fier debitele vor fi în scădere pe sectorul Gruia – Calafat și în creștere pe sectorul Bechet – Tulcea.

***Se situează în faza I de apărare următoarele sectoare de dig:***

- Măcin-Iglița-Carcaliu, Smârdan-23 August I, 23 August-Grindu, Ciulineț–Isaccea, Crișan, Letea, Sf. Gheorghe, Tudor Vladimirescu, R3, R4 (din administrarea ANAR); Chilia Veche (din administrarea consiliilor locale) - jud. Tulcea.

***Se situează în faza a II-a de apărare următoarele sectoare de dig:***

- Nufăru-Victoria (din administrarea consiliilor locale) - jud. Tulcea.

**2.** **Situația meteorologică în intervalul 07.01.2024, ora 09.00 – 08.01.2024, ora 06.00**

**ÎN ŢARĂ**

**Administraţia Naţională de Meteorologie** (A.N.M.) a emis în data de 07.01.2024, la ora 10:30, **ATENTIONAREA Meteorologică nr. 025**, vizând **precipitații, intensificări ale vântului, polei, ninsori moderate cantitativ și viscol însemnate cantitativ,** conform căreia:

**INFORMARE METEO:** În intervalul 07 ianuarie 2024, ora 12:00 – 09 ianuarie 2024, ora 10:00**,** aria precipitațiilor va fi în extindere în toate regiunile. Duminică vor fi mai ales ploi, apoi treptat vor predomina ninsorile, iar în Oltenia și Muntenia local se vor acumula 15…30 l/mp. Pe alocuri se va depune polei. Vântul va avea intensificări temporare cu viteze în general de 45...50 km/h.

**COD GALBEN - ATENTIONARE METEOROLOGICĂ:** În intervalul 07 ianuarie 2024, ora 18:00 – 09 ianuarie 2024, ora 10:00**,** în județele Suceava, Botoșani, Neamț și Iași va ninge moderat cantitativ și se va depune strat de zăpadă, local de peste 10...15 cm.

 În cursul nopții de duminică spre luni (7/8 ianuarie) și în prima parte a zilei de luni (8 ianuarie) în jumătatea sudică a Moldovei, în cea estică a Munteniei și în Dobrogea vor fi mai ales ploi ce local vor depune polei, apoi vor predomina ninsorile.

 Vântul va avea intensificări cu rafale în general de 55...70 km/h și vor fi perioade cu viscol și vizibilitate redusă.

 ***Notă:*** *La începutul săptămânii vremea se va răci semnificativ, astfel încât marți vor fi temperaturi maxime preponderent negative, cuprinse în general între -8 și 0 grade, iar în noaptea de marți spre miercuri (9/10 ianuarie) va fi ger în nord, centru și est, cu minime termice de până la -20...-18 grade.*

Această Atentionare **Meteorologică**, a fost transmisă de către Centrul Operativ pentru Situaţii de Urgenţă al Ministerului Mediului, Apelor şi Pădurilor către: Inspectoratul General pentru Situaţii de Urgenţă, Secretariatul General al Guvernului, Centrul de Situaţii al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătăţii, Ministerul Economiei, Ministerul Agriculturii şi Dezvoltării Rurale, Comisia Naţională pentru Controlul Activităţilor Nucleare, Serviciul de Protecţie şi Pază, Serviciul de Telecomunicaţii Speciale, S.C. Hidroelectrica S.A., Agenţia Naţională de Îmbunătăţiri Funciare, precum și către Comitetele Judeţene pentru Situaţii de Urgenţă, astfel:

***Către PREFECTURILE JUDEŢELOR:*** *Alba, Arad, Argeş, Bacău, Bihor, Bistriţa-Năsăud, Botoşani, Braşov, Brăila, Buzău, Caraş-Severin, Călăraşi, Cluj, Constanţa, Covasna, Dâmboviţa, Dolj, Galaţi, Giurgiu, Gorj, Harghita, Hunedoara, Ialomiţa, Iaşi, Ilfov, Maramureş, Mehedinţi, Mureş, Neamţ, Olt, Prahova, Satu Mare, Sălaj, Sibiu, Suceava, Teleorman, Timiş, Tulcea, Vaslui, Vâlcea, Vrancea si Municipiul Bucureşti* ***(42 de prefecturi) (Informare);***

***Către PREFECTURILE JUDEŢELOR:*** *Bacău, Botoşani, Brăila, Buzău, Călăraşi, Constanţa, Galaţi, Ialomiţa, Iaşi, Neamţ, Suceava, Tulcea, Vaslui si Vrancea* ***(14 prefecturi) –COD GALBEN***

**Vremea a fost închisă** și s-a răcit în cea mai mare parte a țării, dar cu toate acestea, valorile termice diurne au fost cu mult peste normele caracteristice perioadei, exceptând nord-estul teritoriului unde au avut abateri foarte mici. Au fost precipitații în jumătatea de sud-est și pe arii mai restrânse în rest, iar cantitățile de apă au depășit pe alocuri 15...20 l/mp. Acestea au fost sub formă de ploaie, dar din orele după-amiezii s-au transformat treptat în lapoviță și ninsoare în cea mai mare parte a Moldovei și a zonei montane, în estul Transilvaniei, iar spre sfârșitul intervalului, pe areale mici și în Muntenia și Dobrogea. Noaptea s-a depus pe alocuri polei în regiunile estice. Vântul a prezentat intensificări cu rafale de până la 60...70 km/h în sudul Moldovei, estul Munteniei, precum și în nordul Transilvaniei și al Dobrogei, iar în rest, local a suflat cu viteze în general de 40....55 km/h, pe crestele montane și în nordul Moldovei spulberând zăpada.

La ora 20 era strat de zăpadă în cea mai mare parte a zonei montane, în special la peste 1500 m și măsura, în platformele stațiilor meteorologice, până la 76 cm în Munții Făgăraș și 63 cm în Munții Călimani și s-a depus strat nou în jumătatea de nord a Moldovei, unde măsura până la 10 cm. Temperaturile maxime s-au încadrat între 1 grad la Darabani, Rădăuți și Suceava și 16 grade la Oltenița, Fetești și Călărași, iar la ora 06 se înregistrau valori termice între -9 grade la Darabani și Rădăuți și 8 grade la Sulina. Izolat s-a semnalat în vest, centru, nord-est și sud.

*Observaţii: de ieri dimineață de la ora 6 au fost în vigoare 2 atenționări cod galben pentru fenomene meteorologice periculoase imediate, emise de către SRPV Bacău.*

**LA BUCUREŞTI**

**Vremea s-a menținut caldă** pentru prima decadă a lunii ianuarie, deși valorile termice diurne au scăzut față de ziua precedentă. Cerul a fost mai mult noros și a plouat în cea mai mare parte a intervalului. Vântul a suflat slab și moderat, cu unele intensificări spre seară și noaptea. Temperatura maximă a fost de 7 grade la Afumați și 8 grade la Filaret și Băneasa, iar la ora 6 se înregistrau 2 grade la toate stațiile meteorologice.

 **3. Prognoza meteorologică în intervalul 08.01.2024, ora 09.00 – 09.01.2024, ora 09.00**

**ÎN ŢARĂ**

**Vremea va fi predominant închisă și se va răci** accentuat în toată țara, astfel încât va deveni geroasă noaptea în mare parte a Moldovei și în depresiunile din estul Transilvaniei. Va ninge la munte și în Moldova, iar în județele din nordul acesteia se va depune strat mai consistent de zăpadă, local de peste 10...15 cm. În Transilvania, Oltenia, Muntenia și Dobrogea local vor fi precipitații mixte ziua și ninsori noaptea, iar în Banat, Crișana și Maramureș, pe arii restrânse va ninge slab. Izolat se vor acumula cantități de 15...20 l/mp. Vor fi depuneri de polei, cu precădere la începutul intervalului, în est și în vest. Vântul va continua să prezinte intensificări în estul și sud-estul teritoriului, cu rafale în general de 55...70 km/h, viscolind temporar ninsoarea, reducând vizibilitatea și amplificând senzația de frig.

Temperaturile maxime se vor încadra între -7...-6 grade în nordul extrem al Moldovei și 6...7 grade în zona deluroasă a Olteniei, iar cele minime vor fi cuprinse în general între -15 și -2 grade.

**LA BUCUREŞTI**

**Vremea va fi închisă și se va răci accentuat.** Trecător vor fi precipitații slabe mixte, iar vântul va sufla în general moderat. Temperatura maximă va fi de 3...4 grade, iar cea minimă de -4...-3 grade.

**4. Buletin nivometeorologic pentru perioada 06.01.2024 ora 20 - 08.01.2024 ora 20**

**Fenomene meteo predominante: Răcire, ninsori moderate**

**Principalele mecanisme ce conduc la declanșarea avalanșelor: Zăpadă viscolită cu formare de plăci de vânt, zăpadă proaspătă instabilă**

**TABEL RISCURI DE AVALANŞE**

|  |  |  |
| --- | --- | --- |
| ***Masive:*** | ***PESTE 1800 m*** | ***SUB 1800 m*** |
| **MUNŢII FĂGĂRAŞ** | **RISC ÎNSEMNAT (3)** | **RISC MODERAT (2)** |
| **MUNŢII BUCEGI** | **RISC ÎNSEMNAT (3)** | **RISC MODERAT (2)** |
| **Munţii Parâng-Şureanu** | **RISC ÎNSEMNAT (3)** | **RISC MODERAT (2)** |
| **Munții Țarcu-Godeanu**  | **RISC ÎNSEMNAT (3)** | **RISC MODERAT (2)** |
| **MUNȚII RODNEI** | **RISC ÎNSEMNAT (3)** | **RISC MODERAT (2)** |
| **BISTRIȚEI- CEAHLĂU** | **RISC ÎNSEMNAT (3)** | **RISC MODERAT (2)** |
| **CĂLIMANI** | **RISC MODERAT (2)** | **RISC MODERAT (2)** |
| **Munții Vlădeasa – Muntele Mare, Gilău** | **RISC MODERAT (2)** | **RISC MODERAT (2)** |

**Evoluția vremii în intervalul 05.01.2023-06.01.2024**

Vremea a fost mai caldă decât normalul termic al acestei perioade, iar temperaturile au înregistrat o creștere accentuată. Cerul a fost variabil în cursul ziei de ieri și temporar noros începând cu orele nopții. În masivele vestice și nordice, pe arii restrânse s-au semnalat precipitații predominant sub formă de ploaie. Vântul a suflat moderat, cu intensificări temporare în zona montană înaltă, în după-amiaza zilei de 05 ianuarie în special în carpații Orientali, unde rafalele au atins 80...110 km/h, viscolind sau spulberând zăpada, iar în cursul nopții și al dimineții de 06 ianuarie mai ales în Carpații Meridionali, unde rafalele au atins 60...80 km/h.

Local s-a semnalat ceață, asociată izolat și cu depuneri de chiciură pe crestele din Orientali. Stratul de zăpadă a scăzut ușor în platformele stațiilor meteorologice.

**Evoluția stratului de zăpadă și a riscului de avalanșă, în zona montană înaltă:**

**MUNȚII FĂGĂRAȘ, BUCEGI** - **RISC ÎNSEMNAT (3)**

**La peste 1800 m,** Riscul va crește în următoarele 48 de ore, ca urmare a ninsorilor care vor începe din după-amiaza zilei de 07 ianuarie și care vor depune local peste 20-25 cm de zăpadă proaspătă, mai ales pe versanții cu expunere sudică, peste zăpada veche, care este în mare parte stabilizată, tasată și înghețată și care prezintă o crustă de gheață la suprafață. În zonele adăpostite și pe văi se întâlnesc depozite mai mari de zăpadă și troiene ce depășesc pe alocuri 1 metru și care pot fi dislocate doar la supraîncărcări mari.

**Sub 1800 m,** stratul de zăpadă este redus, dar răcirea accentuată a vremii va aduce ninsori și la altitudini joase, unde se vor depune local peste 10-15 cm de zăpadă proaspătă. Pe anumite văi de la peste 1500 m și în zonele adăpostite se mai întâlnesc depozite însemnate de zăpadă, transportată în perioada precedentă de vântul din altitudine.

În aceste condiții, în masivele Bucegi și Făgăraș, riscul declanșării avalanșelor va deveni **RISC ÎNSEMNAT (3)** la peste 1800 m, mai ales pe versanții cu expunere sudică, și **RISC MODERAT (2)** sub 1800 m, fiind prezent în special pe pantele mai înclinate unde depunerile de zăpadă vor fi mai consistente.

**MASIVUL CEAHLĂU, VLĂDEASA - RISC MODERAT (2)**

Stratul de zăpadă este pe alocuri însemnat în Masivul Vlădeasa, în special pe versanții vestici și pe anumite văi și zone adăpostite, fiind formate unele depozite de zăpadă, iar în Masivul Ceahlău va crește în zilele următoare ca urmare a ninsorilor așteptate. Pe pantele mai înclinate din Vlădeasa - Muntele Mare, stratul recent depus și umezit datorită temperaturilor diurne pozitive, va putea aluneca stratul mai vechi, riscul fiind deasemenea amplificat la suprasarcini, iar riscul este **RISC MODERAT (2)**. În Masivul Ceahlău stratul este relativ stabilizat, dar ninsorile ce vor veni pot depune 15-20 cm de zăpadă proaspătă, fără coeziune cu stratul actual, peste care va putea aluneca la supraîncărcări.

**MUNȚII RODNEI, CĂLIMANI-BISTRIȚEI** - **RISC ÎNSEMNAT (3)**

Cantitățile de precipitații căzute în ultimele zile au cumulat pe alocuri 30-40 l/mp, iar la peste 1800 m au fost mai ales sub formă de ninsoare. Datorită vântului puternic, zăpada a fost spulberată și depusă pe văi și în locurile adăpostite. De asemenea s-au format în altitudine plăci de vânt, de grosimi variabile. În următoarele 24 de ore temperaturile diurne apropiate de zero grade Celsius vor umezi în continuare stratul de la suprafață, care se va îngreuna, putând astfel aluneca peste stratul mai vechi și declanșa avalanșe de topire pe pantele mai înclinate, riscul declanșărilor fiind amplificat la suprasarcini. Răcirea ulterioară a vremii va aduce și ninsori ce vor mai depune pe alocuri 5-10 cm de zăpadă proaspătă. Riscul declanșării avalanșelor este **RISC ÎNSEMNAT (3)** la peste 1800 m și **RISC MODERAT (2)** sub 1800 m.

Pe pantele suficient de înclinate se pot declanșa spontan avalanșe de dimensiuni medii și izolat mai mari, prin angrenarea stratului puțin rezistent de la suprafață peste straturile mai vechi și izolat dislocarea acestora, sau prin ruperea și alunecarea plăcilor de vânt din apropierea crestelor, riscul fiind amplificat la supraîncărcări.

**MUNȚII ȚARCU-GODEANU, PARÂNG** - **RISC ÎNSEMNAT (3)**

În ultimele zile s-au acumulat cantități mai importante în masivele Țarcu-Godeanu, unde local s-au acumulat peste 40 l/mp și moderate în masivele Parâng - Șureanu. În zilele următoare va ninge și stratul va mai înregistra creșteri, ce pot depăși 15-20 cm pe versanții cu expunere sudică. În zona crestelor sunt formate unele plăci de vânt. Stratul mai vechi, aflat dedesubt, este format din zăpadă întărită.

Pe pantele suficient de înclinate se pot declanșa și spontan avalanșe de dimensiuni mici și medii prin alunecarea stratului de la suprafață, acum umezit, peste straturile mai vechi, sau prin dislocarea zăpezii proaspete care se va depune în zilele următoare, riscul fiind amplificat la supraîncărcări.

Sub 1800 m, pe pantele înclinate, stratul puțin rezistent de la suprafață, ce are local grosimi de 20-25 cm în masivele Țarcu-Godeanu, va putea aluneca peste stratul mai vechi şi stabilizat, ducând la declanșarea de avalanșe de dimensiuni mici și izolat medii, riscul declanșării fiind de asemenea amplificat la supraîncărcări.

**În data de 06.01.2024, la ora 14**, stratul de zăpadă din platforma stațiilor meteorologice măsura:

**Carpaţii Meridionali**: 74 cm la Bâlea Lac, 34 cm la Cuntu, 42 cm Vf. Țarcu, 21 cm la Parâng, 20 cm la Vf. Omu, 16 cm la Păltiniș, 4 cm la Predeal, petice la Sinaia şi Fundata.

**Carpaţii Orientali:** 61 cm la Vf. Călimani, 39 cm la Bucin, 32 cm la Vf. Lăcăuți, 33 cm la Vf. Iezer, 12 cm la Ceahlău-Toaca, 3 cm la Penteleu.

**Carpaţii Occidentali**: 50 cm la Stâna de Vale, 16 cm la Semenic, 4 cm la Vf. Vlădeasa, petice la Roșia Montană.

**Prognoza vremii în intervalul 06.01.2024, ora 20:00 - 08.01.2024, ora 20:00:**

Vremea se va menține mai caldă decât în mod obișnuit în primele 24 de ore ale intervalului și va intra într-un proces de răcire accentuată în următoarele 24 de ore. Cerul va avea înnorări accentuate, mai ales începând cu amiaza zilei de 07 ianuarie și în ziua de 08 ianuarie. Pe arii restrânse în noaptea și dimineața de 06/07 ianuarie se vor semnala precipitații mixte slabe, trecător ninsori în zonele înalte, iar pe arii în extindere începând cu amiaza zilei de 07 ianuarie se vor semnala precipitații însemnate cantitativ, temporar ploi la altitudini joase în cursul zilei de 07 ianuarie și mai ales ninsori la peste 1500 m, urmând ca din seara zilei de 07 ianuarie și pe tot parcursul nopții și a zilei următoare(8 ianuarie), să ningă în întreaga arie montană și să se depună strat nou de zăpadă, mai consistent la peste 1800 m, dar și pe rama sudică a Carpaților Meridionali.

Cantitățile de precipitații vor cumula local 15-20 l/mp în toate masivele și pe arii restrânse 25-30 l/mp pe rama sudică a Carpaților Meridionali și a Carpaților de Curbură. Vântul va sufla slab și moderat, cu intensificări temporare în zonele înalte, în special în Carpații Meridionali unde rafalele vor atinge temporar 60-80 km/h, viscolind ninsoarea. Local se va semnala ceață, asociată și cu depuneri de chiciură pe creste

**Temperaturi prognozate în intervalul 06.01.2024 ora 20 - 08.01.2024 ora 20:**

**Peste 1800 m:** temperaturi **minime**: în scădere de la -4…1 grad la -9…-4 grade

**temperaturi maxime:** în scădere de la -2…2 grade la -7…-2 grade luni

**Sub 1800 m:** temperaturi **minime:** în scădere de la -1…3 grade la -6…-1 grade

**temperaturi maxime:** în scădere de la 1 la 6 grade la -5…0 grade luni

**Vânt la peste 2000 m:** din sector sudic și sud-estic, cu viteze de 70-80 km/h.

**Izoterma de 0 grade:** scădere, de la 2000-2200 m și în rest, la 800-1200 m, cu cele mai scăzute valori în masivele nordice.

**Notă: Legenda de coduri de culori pentru caracterizarea riscului la avalanşe:**

**RISC FOARTE MARE -** cod roşu (5) ■- Instabilitatea stratului de zăpadă este generalizată. Chiar şi pe pantele puţin abrupte se pot produce spontan numeroase avalanşe de mari, adesea chiar foarte mari dimensiuni.

**RISC MARE (4) –** cod roşu (4) ■ - stratul de zăpadă este puţin stabilizat pe majoritatea pantelor suficient de înclinate. Declanşarea avalanşelor este probabilă chiar şi printr-o slabă supraîncarcare, pe numeroase pante suficient de înclinate. În anumite situaţii sunt de aşteptat numeroase declanşări spontane de avalanşe de dimensiuni medii şi adesea chiar mari.

**RISC ÎNSEMNAT-** cod portocaliu (3) ■- pe numeroase pante suficient de înclinate, stratul de zăpadă este mediu sau putin stabilizat; declanşările sunt posibile chiar în condiţiile unei slabe supraîncărcări şi pe numeroase pante, mai ales pe cele descrise în buletin; în anumite situaţii sunt posibile unele declanşări spontane de avalanşe medii şi câteodată chiar avalanşe mari.

**RISC MODERAT -** cod galben (2) ■: pe anumite pante suficient de înclinate, stratul de zăpadă este mediu stabilizat; în rest este stabil. Declanşările de avalanşe sunt posibile mai ales din cauza supraîncărcării (cu schiori sau turişti) şi pe unele pante ce sunt descrise în buletin. Nu sunt aşteptate declanşările spontane de avalanşe de mare amploare.

**RISC REDUS -** cod verde **(1)** ■**:** stratul de zăpadă este în general stabilizat pe majoritatea pantelor; declanşarea avalanşei este posibilă doar în cazul unei supraîncărcări mari a stratului de zăpadă de pe pantele înclinate. Spontan se pot produce doar curgeri sau avalanşe de mici dimensiuni.

1. ***CALITATEA APELOR***
	1. **Pe fluviul Dunărea**

**ABA Jiu-Craiova** informează despre **observarea unei poluări cu pete de irizaţii de hidrocarburi, posibil produs petrolier, din cauze necunoscute, de culoare albăstruie, maronie cu irizaţii, pe suprafaţa Fluviului Dunarea, în zona portului Bechet, km fluvial 679, judetul Dolj, din data de 07.01.2024, ora 10:43.** Nu s-a observat mortalitate piscicola.

In urma telefonului primit de la Politia de Frontiera Bechet in data 07.01.2024, la ora 11:00 privind existenta unor irizatii de produs petrolier pe fl. Dunarea, zona port Bechet, reprezentantii S.G.A. Dolj -Formatia Dunare-Nedeia (sef formatie si 6 agenti hidrometrii, o autoutilitara si un autoturism) s-au deplasat la fata locului. In urma verificarii zonei portului Bechet, s-a constatat existenta unor usoare irizatii de produs petrolier, acumulate in zona de mal a perimetrului de acostare a bacului Romano-Bulgar.

 S-a actionat cu Spill Sorb (aproximativ 150kg) de catre echipa operativa S.G.A. Dolj -Formatia Dunare-Nedeia in zona unde s-au observat aceste dispersii pana la neutralizarea si indepartarea acestora.

 S-au efectuat verificari in amonte si aval de Portul Bechet aproximativ 2 km si nu s-au mai observat alte zone cu irizatii de produs petrolier.

 In continuare se monitorizeaza zona sus-mentionata.

* 1. **Pe râurile interioare**

Nu au fost semnalate evenimente deosebite.

* 1. **Pe Marea Neagră**

Nu au fost semnalate evenimente deosebite.

1. ***CALITATEA MEDIULUI***
2. **În domeniul aerului**

**Agenţia Naţională pentru Protecţia Mediului** informează că, din rezultatele analizelor efectuate în data de 04.01.2024, în cadrul Reţelei Naţionale de Monitorizare, nu s-au constatat depăşiri ale pragurilor de alertă pentru NO2 (dioxid de azot), SO2 (dioxid de sulf), ale pragurilor de alertă și informare pentru O3 (ozon).

**Media zilnică de 50 µg/m3 pentru PM10** (pulberi în suspensie cu diametrul sub 10 microni) **nu a fost depășită la staţiile de monitoring a calităţii aerului, din teritoriu.**

Mediile zilnice pentru PM10 (pulberi în suspensie cu diametrul <10 microni) au fost determinate prin metoda nefelometrică. Validarea acestor valori va fi efectuată după prelucrarea datelor obţinute prin metoda gravimetrică, metoda de referinţă în conformitate cu legislaţia naţională si europeană, cu valoarea limită zilnică de 50 µg/mc.

1. **În domeniul solului şi vegetaţiei:**

Nu au fost semnalate evenimente deosebite, iar la nivelul fondului forestier de stat nu s-au înregistrat incendii sau doborâturi de vânt.

**3. În domeniul supravegherii radioactivităţii mediului**

Menţionăm că pentru factorii de mediu urmăriţi nu s-au înregistrat depăşiri ale limitelor de avertizare/alarmare în intervalul 04.01.2024 – 05.01.2024 şi nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele fondului natural.

**4.** **În municipiul Bucureşti şi judeţul Ilfov**

În ultimele 24 de ore, sistemul de monitorizare a calităţii aerului în municipiul Bucureşti nu a semnalat depăşiri ale pragurilor de informare şi alertă.

**5. Probleme de Alimentări cu apă:**

**Administrația Bazinală de Apă Prut-Bârlad:**

 **Judeţul Botoşani:**

 - Se mentine situatia de restrictii in alimentarea cu apa pentru piscicultura la folosinta:

 - S.C. Pirania S.R.L. Botosani - pepiniera piscicola Havarna, prin reducerea debitelor la sursa r. Baseu - ac. Cal Alb corespunzator treptei a III-a de restrictii.

  **Judeţul Iaşi:**

- Se mentine situatia de restrictii in alimentarea cu apa pentru piscicultura la folosintele:

 \* S.C. Noralex S.R.L. Iasi, S.C. Piscicola S.R.L. Iasi si S.C. CC & PES S.R.L. Iasi prin reducerea debitelor la sursa r. Miletin – ac.Halceni corespunzator treptei I de aplicare a restrictiilor.

 \* SC ACVACOM SRL Iasi prin reducerea debitelor la sursa r. Gurguiata – ac.Plopi corespunzator treptei III de aplicare a restrictiilor.

 \* SC MIHPES SRL Iasi prin reducerea debitelor la sursa r. Valea Oii – ac.Sarca corespunzator treptei III de aplicare a restrictiilor.

 - Se aplica situatia de restrictii in alimentarea cu apa la folosinta:

 \* S.C. APAVITAL S.A.Iasi prin reducerea debitelor la sursa r. Bahlui – ac.Parcovaci corespunzator treptei II de aplicare a restrictiilor.

  **Judeţul Vaslui:**

 - Se mentin prevederile „Planului de restrictii si folosire a apei in perioade deficitare”, astfel:

 \* treapta III - pentru S.C. AQUAVAS S.A. VASLUI – Sucursala Vaslui din acumularea Solesti.

**A.B.A. Arges-Vedea**

**Judetul Braşov :**

**S.G.A. Braşov** informează că la Compania APA Braşov S.A. s-a anunţat începerea diminuării preluării de apă brută din Acumularea Săcele – pr.Târlung cu 450 l/s si inceperea compensării necesarului de apă din sursa subterană de rezervă - Front captare A.N.I.F. – zona Harman Prejmer (aplicare prevederi “Plan de restrictii si folosire a apei în perioadele deficitare”), conform adresei nr. 63056 din 21.12.2023 înregistrată la S.G.A. Brasov sub nr. 11485 din 21.12.2023.

Nu s-au impus restricţii de alimentare cu apă la populaţie.

**-A.B.A. Jiu** informează că începând cu data de 17.05.2022 a fost oprită alimentarea cu apă a Barajului Valea de Peşti din Priza Câmpu lui Neag (Buta, **jud. Hunedoara**), pentru efectuarea lucrărilor de înlocuire a conductei Buta-Baraj.

**DIRECȚIA COMUNICARE**